इससे पहले ट्रिनबागो नाइटराइडर्स के कप्तान ड्वेन ब्रावो ने टॉस जीतकर पहले गेंदबाजी करने का फैसला किया और उनका ये फैसला उस वक्त सही साबित होता दिखा जब 5 रन के स्कोर पर ही सलामी बल्लेबाज केनार लेविस 1 रन बनाकर आउट हो गए। पहले 10 ओवर तक जमैका की टीम ने अपने 3 विकेट गंवा दिए थे। इसके बाद विकेटकीपर बल्लेबाज ग्लेन फिलिप्स (80 रन, 55 गेंद, 3 चौके, 5 छक्के) और डेविड मिलर (72 रन*, 34 गेंद, 5 चौके, 5 छक्के) ने ताबड़तोड़ पारियां खेल अपनी टीम को एक विशाल स्कोर तक पहुंचा गिया। आखिरी 11.4 ओवर में जमैका की टीम ने 135 रन बनाए।